প্রনীত রঞ্জন দেবনাথ॥ স্বামী স্ত্রীর দাম্পত্য কলহে মৌলভীবাজারের কুলাউড়া উপজেলার চাতলাপুর চা বাগানে শ্বশুর বাড়িতে এসে শ্যালক কর্তৃক ভগ্নিপতি স্মরণ বাউরী কুপিয়ে ১০ টুকরো করে হত্যার ঘটনায় কুলাউড়া থানায় একটি হত্যা মামলা করা হয়। এ মামলায় গ্রেফতার ঘাতক সুষেন বাউরী ওরফে শশ ধন বাউরীসহ আরও কয়েকজন অজ্ঞাতনামাকে আসামী করা হয়। ঘাতক সুষেণ বাউরীকে পুলিশ ৩ দিনের রিমান্ডে এনেছে। মঙ্গলবার (২৮ নভেম্বর) রাত সাড়ে সাতটায় চাতলাপুর চা বাগানের বাউরী টিলা শ্রমিক বস্তিতে এ ঘটনাটি ঘটলে বৃহস্পতিবার ৩০ নভেম্বর বিভিন্ন জাতীয় দৈনিকে এ হত্যাকান্ড নিয়ে একটি সংবাদ প্রকাশ হয়।